Ŝilera Gimnazio (Zeulenroda)

Ŝilera Gimnazio (germane: Friedrich-Schiller-Gymnasium) estas ŝtata lernejo en Zeulenroda (Germanujo), fondita en 1991. La ejon uzis jam lernajanoj de 1885; nomiĝo laŭ Friedrich Schiller estis en majo 1992. La tuton konsistigas du domoj: domo I je strato Schopperstraße 26 (por la pli junaj) kaj domo II je Dr.-Gebler-Platz 7 (lastaj du klasoŝtupoj 11+12; alia nomo Krocker-konvento). Direktoras Thomas Müller respondecanta pri ĉ. 60 instruistoj kaj 550 lernantoj. Ideojn pri novkonstruo havis en junio 1885 la tiama lernejestro Nikolai, ĉar la burĝaj lernejoj troviĝas tiam je tri malsamaj lokoj. En 1906 foniĝis la lernejo Realschule Zeulenroda, la antaŭula institucio de la nuna gimnazio. Post la ekdirektorado de Ernst Stemann ĉi reala lernejo voluis je Supera lernejo. Inter 1959 kaj 1991 estis tie la plilarĝigita supera lernejo EOS Fritz Heckert, laŭ la edukada programo de la komunisma GDR. En septembro 1991 do estiĝis ŝtata gimnazio post kunfandiĝo de la EOS-lernejo kaj Ŝilera Lernejo (=la nuna domo I). En 1993 ekis profundaj restaŭradoj. Alkonstruis oni al domo II ĥemiajn fakĉambrojn kaj savis oni kontraŭ kompleta kaduko kaj larmofungoj. En junio ĝuis novigon la aŭlo. MOderna komputila ekipaĵo ekzistas de 1999. En junio 2006 oni festis la 100-an datrevenon de supera edukado je Zeulenroda kun enscenigo de nur por tio komponita muzikalo. Kunlaboradoj ekzistas kun: Pormetiista ĉambro de Eosta Turingio (Gera), Altlernejo de Glauchau, Teknika Universitato Ilmenau, entrepreno Bauernfeind A.S. (Zeulenroda-Triebes), HBS Elektrobau (Oettersdorf), Distrikta kliniko de Greiz, LACOS-komputilservoj. Multaj nedevigaj laborrondoj posttagmezaj dorlotas hobiojn de la lernantoj aŭ instigas ilin al novaj ŝatokupoj: krom klasikaĵoj (sporte, lingve) ofertatas ankaŭ grupoj de ŝako, kantado kaj teatro. Ĉiujara karnavala balo enspezigu la monrimedojn por granda balo organizota post la solena disdono de la maturiĝekzamenaj notatestoj. Sportaj kaj muzikaj festoj, praktikaj eksterlernejaj staĝoj, ekskuresegoj eksterlanden kaj "Friedrichs", de lernantoj farita revuo, ankaŭ indas menciiĝon. Amikoj de ĉi gimnazio kolektiĝas de 1993 en la apoga societo Förderverein des Friedrich-Schiller-Gymnasiums Zeulenroda. Famaj lernintoj Friedrich Reimann – pentristo de ĉasoj kaj bestoj Adolf Scheibe – inventisto de kvarcaj horloĝoj Heinrich Seeling – arĥitekto Friedrich Schenker – komponisto kaj trombonisto Literaturo Wolfgang Theilig: Vivat Gymnasium! – Einhundert Jahre Höhere Schule in Zeulenroda, eldonis Förderverein des Friedrich-Schiller-Gymnasiums Zeulenroda, 2003 diversaj tekstoj de W. Theilig en lernejaj jarlibroj Eksteraj ligiloj hejmpaĝo teatra trupo Schillertheater oficiala prezento - ĉe: ThILLM